**З А П И С Н И К**

**са ванредне седнице Научног већа Института за физику одржане 26.05.2015. године**

Присутни чланови:

Научни саветници: др Најдан Алексић, др Душан Арсеновић, др Антун Балаж, др Милица Миловановић, др Слободан Првановић, др Љиљана Симић, др Марија Радмиловић Рађеновић, др Драгутин Шевић

Виши научни сарадници: др Магдалена Ђорђевић, др Драгана Јовић Савић, др Драгана Марић, др Бојан Николић, др Душка Поповић, др Дарко Танасковић

Научни сарадници: др Мира Аничић Урошевић, др Лидија Живковић, др Дејан Јоковић, др Јелена Маљковић, др Зоран Мијић, др Марија Митровић Данкулов, др Марко Николић, др Милан Радоњић, др Владимир Срећковић

Одсутни чланови:

Научни саветници: др Александар Богојевић, др Бранислав Јеленковић, др Душан Јовановић, др Братислав Маринковић, др Милан Петровић, др Зоран Поповић, др Зоран Петровић, др Небојша Ромчевић

Виши научни сарадници: др Ненад Вукмировић, др Саша Дујко, др Радомир Жикић, др Миливоје Ивковић, др Зорица Лазаревић, др Александар Милосављевић, др Душанка Стојановић, др Бранислав Цветковић

Научни сарадници: др Борислав Васић, др Ивана Васић, др Предраг Коларж, др Саша Лазовић, др Никола Петровић, др Марко Спасеновић.

За рад на седници је усвојен следећи

**Д Н Е В Н И Р Е Д**

1. Јавна расправа о изменама и допунама Закона о научно-истраживачкој делатности Републике Србије

Др Антун Балаж је известио Научно веће о изменама и допунама Закона о научноистраживачкој делатности Републике Србије које се односе на рад и састав Матичних научних одбора, категоризацији и рангирању научних часописа, условима стицања статуса института од националног значаја.

Посебну важност имају чланови 24. и 25. овог Закона којима се регулишу истраживачка и научна звања. Истраживач приправник се бира на период од три године без права на реизбор исто као и истраживач сарадник. Звање научног сарадника и вишег научног сарадника стиче се за период од пет година, без ограничења броја реизбора.

Код тачке о стицању звања истраживач приправник уследила је примедба члана НВ која се тицала услова за стицање тог звања у виду одговарајуће просечне оцене од најмање осам. Оно што није јасно дефинисано у овом Закону је да ли та просечна оцена представља просечну оцену са основних студија, или просек основних и мастер студија, обзиром да је Законом о високом образовању већ дефинисано да се докторсе студије не могу уписати уколико просечна оцена са студија није осам. Предложено је да се да сугестија Министарству да се овај део о просечној оцени као услову за стицање звања истраживач приправник изостави.

Програми од општих интереса за Републику Србију су поред програма основних истраживања и основна усмерена истраживања. Ти основни усмерени пројекти су пројекти на задату тему, на коју се истраживачке групе могу пријавити по конкурсу, а чињеница да су истраживачи већ део пројеката основних истраживања није препрека за учествовање на тим усмереним пројектима.

**Председник Научног већа**

**др Марија Радмиловић Рађеновић**